./data/phi1348/abo014/phi1348.abo014.perseus-lat2.xml
C. Suetonius Tranquillus
Tiberio cum plurimis lacrimis pro contione laudato funeratoque amplissime, confestim Pandateriam et Pontias ad transferendos matris fratrisquecineres festinauit, tempestate turbida, quo magis pietasemineret, adiitque uenerabundus ac per semet in urnascondidit; nec minore scaena Ostiam praefixo in biremis puppe uexillo et inde Romam Tiberi subuectos persplendidissimum quemque equestris ordinis medio acfrequenti die duobus ferculis Mausoleo intulit, inferiasque is annua religione publice instituit, et eo ampliusmatri circenses carpentumque quo in pompa traduceretur at in memoriam patris Septembrem mensem Germanicum appellauit  post haec Antoniae auiae, quidquid umquam Liuia Augusta honorum cepisset, unosenatus consulto congessit; patruum Claudium, equitemR  ad id tempus, collegam sibi in consulatu assumpsit; fratrem Tiberium die uirilis togae adoptauitappellauitque principem iuuentutis de sororibus auctorfuit, ut omnibus sacramentis adicerentur: 'neque meliberosque meos cariores habebo quam Gaiumhabeo et sorores eius'; item relationibus consulum:'quod bonum felixque sit C  Caesari sororibusque eius '